Kazachstanas
Kazachstanas (kaz. Қазақстан, rus. Казахстан) arba Kazachija, oficialiai Kazachstano Respublika (kaz. Қазақстан Республикасы, rus. Республика Казахстан) – valstybė Vidurinėje Azijoje. Šiaurėje ir vakaruose ribojasi su Rusija, rytuose – su Kinija, pietryčiuose – su Kirgizija, pietuose – su Uzbekija, pietvakariuose – su Turkmėnija. Vakaruose Kazachstanas prieina prie Kaspijos jūros. Šalies sostinė yra Astana, didžiausias miestas – Almata.